מרי-לואיז פארקר

מרי-לואיז פארקר (באנגלית: Mary-Louise Parker; נולדה ב-2 באוגוסט 1964) היא שחקנית אמריקאית. היא מוכרת בעיקר בשל תפקידה בתור איימי גרדנר בסדרה "הבית הלבן"; תפקיד אשר הקנה לה מועמדות לפרס אמי. לאחר מכן זכתה בפרס אמי ובפרס גלובוס הזהב עבור תפקידה במיני-סדרה "מלאכים באמריקה", ולאחר מכן התפרסמה בזכות תפקידה בתור ננסי בוטווין בסדרה "העשב של השכן" ברשת שואוטיים; תפקיד אשר זיכה אותה בפרס גלובוס הזהב.

תפקידיה הקולנועיים כוללים תפקידים בסרטים "גרנד קניון", "עגבניות ירוקות מטוגנות", "הלקוח", "קליעים מעל ברודוויי", "גברים בצד" ו"דיוקנה של גברת"; והופעותייה הבימתיות כוללות תפקידים במחזות "חתומים בנשיקה", "איך למדתי לנהוג", "הדה גאבלר" ורבים אחרים מה שהקנה לה חמש מועמדויות לפרס טוני.

ביוגרפיה
פארקר נולדה בקולומביה, דרום קרוליינה, הצעירה מבין ארבעה ילדים, בתם של קרוליין לואיז (לבית מורל) ולג'ון מורגן פרקר, שופט ששירת בצבא ארצות הברית. בשל הקריירה של אביה, פרקר בילתה חלקים מילדותה בדרום קרוליינה, טנסי וטקסס, וכן בתאילנד, גרמניה וצרפת.

היא סיימה את לימודיה בבית הספר התיכון מרקוס דה ניזה בטמפה, אריזונה. פארקר בוגרת לימודי תואר ראשון בדרמה בבית הספר לאמנויות של אוניברסיטת צפון קרולינה בשנת 1986.

קריירה
 תיאטרון 
בסוף שנות ה-80 עברה פארקר לניו יורק ובשנת 1990 הופיעה לראשונה בברודוויי במחזה "חתומים בנשיקה", תפקיד עליו הייתה מועמדת לפרס טוני. במהלך שנות ה-90 פארקר שיחקה בהצגות רבות בברודוויי, וכמו כן בסרטים רבים לצד שחקני קולנוע מוכרים. בשנת 2000 שיחקה לצידו של בן שנקמן בתפקיד הראשי במחזה Proof, משחק עליו קיבלה את פרס טוני.

 קולנוע טלוויזיה 
בשנת 1991 שיחקה בסרטים "עגבניות ירוקות מטוגנות" ו-"גרנד קניון" בשנת 1998 שיחקה בדרמה הטלוויזיונית של CBS, "קדוש אולי" לצד דניס או'הר.

בשנת 2001 הופיעה פארקר בתפקיד אורח בעונה השלישית של סדרת הדרמה "הבית הלבן". תפקיד זה הפך במהרה לתפקיד חוזר בסדרה, שבה שיחקה פארקר את איימי גארדנר, מושא אהבתו של סגן ראש הסגל, ג'וש ליימן. תפקידה בסדרה זיכה אותה במועמדות לפרס אמי לשחקנית משנה בסדרת דרמה. במהלך העונה החמישית של הסדרה, דמותה של פארקר הורדה מהמסך לאחר שהופיעה בארבעה פרקים, כיוון שפארקר נכנסה להריון. דמותה של פארקר חזרה בפרקים האחרונים של העונה השביעית.

בשנת 2003 רשת הטלוויזיה האמריקאית HBO שידרה את עיבודה בן שש וחצי השעות למחזה "מלאכים באמריקה". פארקר שיחקה בתפקיד משנה, אשר זיכה אותה בפרס גלובוס הזהב ובפרס אמי לשחקנית המשנה הטובה ביותר במיני-סדרה.

בשנת 2005 פארקר קיבלה את תפקידה כננסי בוטווין בסדרה "העשב של השכן". בסדרה משחקת פארקר אמא לשני בנים שבעלה נפטר, והיא מתחילה לסחור בסמים על-מנת לשמור על רמת החיים של משפחתה, ובמקביל לשמור על המוניטין שלה בפרברים. תפקיד זה זיכה את פארקר בפרס גלובוס הזהב ובפרס סטלייט (המוענק על ידי האקדמיה הבינלאומית לתקשורת). כמו כן, פארקר הייתה מועמדת לפרסים נוספים על תפקידה בסדרה במשך כל עונותיה (8 עונות) שהאחרונה שודרה ב-2012.

בשנת 2014 שיחקה בקומדיה "משתוללת" בכיכובה של סלינה גומז.

בשנת 2017 שיחקה בשני פרקים בסדרת הדרמה "מיליארדים" המשודרת ברשת Showtime, ושיחקה בתפקיד משני בסדרת הפשע "מר מרצדס", המבוסס ע"פ ספרו באותו שם של סטיבן קינג שיצא ב-2014.

בשנת 2018 שיחקה במותחן הריגול "דרור אדום", בתפקיד הסנטורית סטפני בושר.

בשנת 2020 שיחקה במחזה "The Sound Inside" פרי עטו של אדם ראפ; ועבור תפקידה זכתה פארקר בפעם השנייה בפרס טוני לשחקנית הטובה ביותר במחזה.

בשנת 2022 שבה לשחק לצד דייוויד מורס במחזה של ברודוויי "איך למדתי לנהוג" מאת המחזאית פולה ווגל; אל תפקידה במחזה שבה פארקר לגלם לאחר שגילמה בעבר את אותו תפקיד בהפקה של אוף ברודוויי בשנת 1997; גם שם לצד מורס. עבור תפקידה, קיבלה פארקר מועמדות חמישית לפרס טוני.

חיים אישיים
משנת 1996 עד נובמבר 2003, פארקר הייתה בזוגיות עם השחקן בילי קרודופ. פארקר הייתה בחודש השביעי להריונה עם בנם, וויליאם אטיקוס פארקר, יליד 2004, כאשר קרודופ סיים את מערכת היחסים שלהם בכך שעזב את פארקר עבור השחקנית קלייר דיינס. הסנדקית של וויליאם היא השחקנית סוזן סרנדון.

בדצמבר 2006, פארקר החלה לצאת עם השחקן ג'פרי דין מורגן, אותו פגשה על הסט של "העשב של השכן". ב-12 בפברואר 2008, פארקר ומורגן הודיעו על אירוסיהם, אך השניים נפרדו חודשיים לאחר מכן.

בספטמבר 2007, פארקר אימצה תינוקת מאתיופיה, קרוליין אברש פארקר. בין השנים 2009-2012 יצאה עם הזמר והמשורר צ'ארלי מארס.

פילמוגרפיה

 קולנוע 
+שנהסרטתפקיד1989Signs of Lifeשרלוטחברות לכל החייםליסה1991עגבניות ירוקות מטוגנותרות ג'יימסוןגרנד קניוןדי1993איש נפלא שליריטהעירומים בניו יורקג'והאנה וייט1994קליעים מעל ברודווייאלןהלקוחדיאנה סוואי1995Recklessפוטיגברים בצדרובין ניקרסון1996דיוקנה של גברתהנרייאטה1997Murder in Mindקרוליין ווקרThe Makerאמילי1998שלום ולא להתראותפגי בליין1999Let the Devil Wear Blackג'וליה הירשחמשת החושיםרונה2002דרקון אדוםמולי גראהםThe Quality of Mercyשרה ריצ'רדסוןPipe Dreamטוני אדלמן2004גאולה!ליליאן קאמינגסThe Best Thief in the Worldסו זיידמן2006רומנטיקה וסיגריותקונסטנס2007ההתנקשות בג'סי ג'יימס על ידי הפחדן רוברט פורדזרלדה מימס אנ'2008עלילות ספיידרוויקהלן גרייס2009איש בודדג'ורדן2010יללהגייל פוטררדשרה רוס2013שוטרים מעולם אחר (אנ')מילדרד פרוקטוררד 2שרה רוס2014משתוללתלוסי סטיבנסJamesy Boyטרייסי בארנס2016Chronically Metropolitanאנאבל2017יציאות זהבגוונדלין2018דרור אדוםסטפני בושר2021The Same Stormרוקסי2023Seneca – On the Creation of Earthquakesאגריפינה הצעירה2024Omni Loopזויה לואווודי הנקר במחנה קיץ (אנ')אנג'יTBAFaceטניהHappy HoursThe AuctionKissinger Takes Paris

 טלוויזיה 
+שנהסדרהתפקידהערות1988Too Young the Heroפרל ספנסרסרט טלוויזיה של CBS1994A Place for Annieליסה מרסטןסרט טלוויזיה של ABC1995Sugartimeפיליס מק'גווירסרט טלוויזיה של HBO1998אולי קדושלוסי דין בדלואוסרט טלוויזיה של CBSLegaleseריקה מרטיןסרט טלוויזיה של TNT1999The Simple Life of Noah Dearbornד"ר ולארי קרייןסרט טלוויזיה של CBS2000Cupid & Cateקייט די-אנג'לוסרט טלוויזיה של CBS2001 - 2006הבית הלבןאיימי גרדנר (אנ')תפקיד חוזר (עונות 5-3)
תפקיד אורח (עונות 7-6); 23 פרקים

מועמדת פרס אמי לבידור בפריים טיים לשחקנית משנה בסדרת דרמה (אנ') (2002)2002Master Spy: The Robert Hanssen Storyבוני הנסןסרט טלוויזיה של FOX2003מלאכים באמריקההארפר פיטמיני-סדרה
פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה (2004)

פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2004)

מועמדת פרס גילדת שחקני המסך לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה (2004)2004מסע בלתי צפויקורין מורגן-תומאססרט טלוויזיה של Lifetime2005Vinegar Hillאלן גרירסרט טלוויזיה של CBS2005 - 2012העשב של השכןננסי בוטוויןתפקיד ראשי (8 עונות); 102 פרקים
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2006)

מועמדויות:
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2009-2007)
פרס אמי לשחקנית הטובה ביותר בסדרת טלוויזיה קומית (2009-2007)

פרס גילדת שחקני המסך לשחקנית הטובה ביותר בסדרה קומית (2009-2006)2007הכלה השודדתזניה ארדןסרט טלוויזיה של Oxygen
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2007)2013Christmas in Conwayסוזי מאיירסרט טלוויזיה של ABC2014הרשימה השחורהנעמי היילנד4 פרקים2017When We Riseרומה גיא (אנ')4 פרקיםמיליארדיםג'ורג'י מינצ'אק2 פרקיםמר מרצדסג'ני פטרסון6 פרקים2021קולין בשחור ולבןתרזה קפרניקתפקיד ראשי; 6 פרקים2023ג'יין (אנ')רוביןפרק: "Acerodon jubatus"Murder in Bermudaבת' הלרפודקאסט; 6 פרקים2025המכוןמיס סיגסביאלזבת' פרייה פרוסטד2 פרקיםTBAThe Gray Houseאלייז'ה ואן לאוסדרת טלוויזיה עתידיתWeeds 4.20ננסי בוטוויןסדרת טלוויזיה עתידית

 קישורים חיצוניים 




קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי פרס טוני: שחקניות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:זוכי פרס גילדת שחקני המסך - שחקנים
קטגוריה:אישים זוכי פרס דרמה דסק
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:בוגרות בית הספר לאמנויות של אוניברסיטת קרוליינה הצפונית
קטגוריה:אמריקאיות ממוצא אנגלי
קטגוריה:אמריקאיות ממוצא אירי
קטגוריה:אמריקאיות ממוצא סקוטי
קטגוריה:אמריקאים ממוצא סקוטי
קטגוריה:אמריקאיות ממוצא שוודי
קטגוריה:אמריקאיות ממוצא גרמני
קטגוריה:אמריקאיות ממוצא הולנדי
קטגוריה:אמריקאיות שנולדו ב-1964
קטגוריה:אמריקאים שנולדו ב-1964